Diari Oficial de la Generalitat Valenciana


Sumari del DOGV 2479, del 29-03-1995 (1995/834249)

ORDRE de 15 de febrer de 1995, de la Conselleria de Medi Ambient, per la qual es regula la concessió d'ajudes a la formació en qualitat ambiental.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/15/(3)/dof/vci/html**

### Dades del document

Número de DOGV
:   2479

Data del DOGV
:   29-03-1995

Secció del DOGV
:   DISPOSICIONS GENERALS

Número del document
:   1995/834249


Data del document
:   15-02-1995

Organisme emissor
:   Conselleria de Medi Ambient

Tipus de document
:   Ordre

ORDRE de 15 de febrer de 1995, de la Conselleria de Medi Ambient, per la qual es regula la concessió d'ajudes a la formació en qualitat ambiental.   
La protecció del medi ambient i de la salut dels ciutadans, associada als riscos derivats d'una inadequada protecció del medi ambient, és una tasca que els poders públics han d'emprendre amb decisió i sense pèrdua de temps, promovent la formació de professionals, establint ajudes, etc.  
L'objectiu d'aquestes ajudes és, d'una banda, fomentar la formació d'especialistes i tècnics de l'administració i d'empreses perquè puguen ampliar o complementar els coneixements en l'àmbit de la qualitat ambiental, i, d'una altra, afavorir la formació de futurs tècnics ambiental a la nostra comunitat, per poder afrontar la demanda creixent que aquests temes plantegen en la nostra societat.  
En aquest sentit, cal recordar la importància que per a la societat té la protecció del medi ambient i la transcendència d'aquesta matèria, reconeguda com un dret i un deure constitucional, que també queda recollit en el nostre Estatut d'Autonomia i en el Decret 194/1991, de 28 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Medi Ambient.  
Per aquesta raó, d'acord amb les atribucions que em confereixen l'article 35 de la Llei del Govern Valencià i l'article 47.3 del text refós de la Llei de la Hisenda Pública Valenciana, aprovat pel Decret Legislatiu de 26 de juny de 1991,  
ORDENE  
Primer  
Aquesta ordre té com a finalitat convocar la concessió d'ajudes a entitats de la Comunitat Valenciana que tinguen entre els seus objectius la formació en qualitat ambiental, concretament en disciplines de prevenció i tractament de la contaminació del medi físic.  
La finalitat d'aquestes ajudes serà col.laborar en els seminaris, cursos, màsters, etc. que es facen abans del 31 d'octubre d'enguany.  
Segon  
Les ajudes esmentades es finançaran a càrrec de la línia 1336/000/95 del programa 442.50 del pressupost de la Generalitat Valenciana per a 1995, amb un import global màxim de vuit milions vuit-centes cinquanta mil pessetes (8.850.000 PTA).  
Tercer  
Podran sol.licitar les subvencions aquelles entitats de la Comunitat Valenciana com ara universitats, instituts tecnològics, centres d'investigació i cambres de comerç que tinguen entre els seus objectius la formació i l'educació en qualitat ambiental, i també les organitzacions sindicals.  
Quart  
Les sol.licituds han de formular-se d'acord amb el que estableix l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'han d'adreçar a la Conselleria de Medi Ambient, i poden presentar-se al Registre General d'aquesta, al dels serveis territorials de la Conselleria a Alacant, Castelló i València, o per qualsevol dels mitjans establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinqué  
El termini de presentació de les sol.licituds és d'un mes a partir de la publicació d'aquesta ordre en el Diari Oficial de la Generalitat Valenciana, i s'hi ha d'adjuntar la documentació següent:  
a) Una memòria en què es detalle el projecte de formació que es pretén efectuar, especificant-ne les característiques, el sector a què s'adreça, els objectius, la durada, el pressupost estimat i qualsevol altre document que el sol.licitant entenga que pot aportar informació sobre l'estructura, el contingut etc. de l'activitat docent.  
b) La documentació que acredite la personalitat de la persona sol.licitant mitjançant la presentació de l'escriptura de constitució, els estatuts o un altre document que es considere necessari, i també la targeta d'identificació fiscal.  
c) Poder notarial suficient, quan es comparega o es firme la sol.licitud com a representant o apoderat, o qualsevol altre document que capacite el sol.licitant per a aquest fi. La personalitat d'aquest s'ha d'acreditar mitjançant el document nacional d'identitat.  
d) Declaració d'altres ajudes i subvencions que per a la mateixa actuació hagen estat sol.licitades a l'administració de l'estat o a altres administracions o organismes públics o privats, o que els hagen estat concedides.  
e) Document que acredite que s'està al corrent de les obligacions tributàries i de la Seguretat Social, quan escaiga, en la forma que indica l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 05.02.91).  
f) Imprés d'alta de tercers de pagaments de la Generalitat Valenciana, segellat per l'entitat bancària, en cas que el representant no figure en el Registre de Tercers de la Conselleria d'Economia i Hisenda.  
Sisé  
La valoració de la documentació aportada pels sol.licitants i la proposta de concessió de subvencions, les farà una comissió creada amb aquest fi, presidida pel director general de Qualitat Ambiental, la qual estarà integrada pel cap del Servei de Residus i Contaminació, la cap del Servei de Planificació dels Recursos Hidrològics, un dels directors territorials de la Conselleria de Medi Ambient i un representant de la Secretaria General Administrativa designat pel secretari general.  
Seté  
La comissió valorarà cada sol.licitud atenent preferentment els criteris següents:  
- El sector a què s'adreça.  
- El temari que es donarà.  
- El nombre d'alumnes previst.  
- L'experiència en la formació de l'entitat sol.licitant.  
- Les activitats complementàries previstes.  
Vuité  
1. Avaluats els distints projectes i estudiades les sol.licituds, i immediatament abans de redactar la proposta de resolució, es donarà tràmit d'audiència, d'acord amb el que preveu l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'inici del tràmit es notificarà a les persones interessades i se'ls concedirà un termini de quinze dies perquè formulen les al.legacions i presenten els documents i els justificants que consideren oportuns. Finalitzat el tràmit d'audiència, la comissió elevarà al conseller la proposta de resolució, la qual indicarà la relació de sol.licitants per als quals proposa la concessió de la subvenció, i la quantia d'aquesta, i especificarà els criteris seguits per a l'avaluació. El conseller de Medi Ambient dictarà la resolució de concessió de les ajudes d'acord amb el que preveu l'article 89 de la Llei 30/1992, de 26 de novembre. L'esmentada resolució es publicarà en el Diari Oficial de la Generalitat Valenciana i es notificarà a les persones interessades.  
2. Transcorreguts tres mesos des de l'acabament del termini de presentació de sol.licituds sense que hi haja resolució expressa, s'entendran desestimades totes les peticions.  
3. Contra la resolució que concedisca o denegue les ajudes, que és definitiva en via administrativa, les persones interessades podran interposar un recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos a partir de la publicació en el Diari Oficial de la Generalitat Valenciana, d'acord amb el que disposen l'article 58 i següents de la Llei de la Jurisdicció Contenciosa Administrativa, de 26 de desembre de 1956 (BOE núm. 363, 27.12.56) després de la comunicació prèvia a la Conselleria de Medi Ambient, segons que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.92, i correccions d'errades de 28.12.92 i 27.01.93).  
Nové  
Per al cobrament de la subvenció concedida, el beneficiari ha de presentar en la forma i el termini que s'indique en la resolució d'aquesta ordre, i en qualsevol cas abans del 30 de novembre de 1995, la documentació següent:  
Una memòria descriptiva de cadascuna de les activitats que s'han executat, i també els documents que acrediten l'efectiva realització d'aquestes. Tot això amb la justificació documental de les despeses que ocasione l'exercici de les activitats.  
Deu  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, pot ocasionar la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat realitzada pel beneficiari.  
Onze  
En tot allò no regulat per aquesta ordre regirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
Dotze  
Aquesta ordre vigirà l'endemà de la publicació en el Diari Oficial de la Generalitat Valenciana.  
València, 15 de febrer de 1995  
El conseller de Medi Ambient,  
EMèRIT BONO I MARTíNEZ


Còpia Permalink ELI